open-index/open-wikipedia-markdown huggingface dataset:
Javi Martínez

**Javier «Javi» Martínez Aginaga** (født 2. september 1988) er en spansk fotballspiller som spiller for den qatarske klubben Qatar SC. Han er også en del av .

Martínez har tidligere spilt for Osasuna og Athletic Club, også det i Spania. 

Han ble tatt ut til Fotball-VM 2010 i Sør-Afrika.

## Meritter
;Bayern München
* Bundesliga (7): 2012/13, 2013/14, 2014/15, 2015/16, 2016/17, 2017/18, 2018/19
* DFB-Pokal (4): 2012/13, 2013/14, 2015/16, 2018/19
* DFL-Supercup (3): 2016, 2017, 2018
* UEFA Champions League (1): 2012/13
* UEFA Super Cup (2): 2013, 2020
* VM for klubblag (1): 2013

;Spania
* Verdensmesterskap (1): 2010
* Europamesterskap (1): 2012

## Referanser


## Eksterne lenker
* 
* Spillerprofilen hos Athletic Bilbao
Ideye Brown

**Ideye Aide Brown** (født 10. oktober 1988) er en nigeriansk fotballspiller som fra 17. desember 2021 er klubbløs. Han er også en del av . 

Brown har spilt for flere andre klubber i sin karriere, blant annet Neuchâtel Xamax, Sochaux, Dynamo Kyiv og WBA. 

Han ble tatt ut til Fotball-VM 2010 i Sør-Afrika som erstatning for en skadet John Obi Mikel.

Den 19. juli 2014 meldte han overgang fra Dynamo Kyiv til West Bromwich Albion FC, hvor han skrev under på en treårskontrakt. Den 31. august 2015, etter kun én sesong hos West Bromwich, meldte han overgang til den greske klubben Olympiakos.

## Referanser


## Eksterne lenker
* 
*  Profil på Football-Lineups.com
Grafite

**Edinaldo Batista Libânio**, også kjent under artistnavnet **Grafite**, (født 2. april 1979 i São Paulo) er en brasiliansk tidligere fotballspiller. Han spiller angrep, og er også en del av . Grafite har spilt for flere andre klubber i sin karriere, blant annet Le Mans UC 72 og Grêmio FBPA. 

Han ble tatt ut til Fotball-VM 2010 i Sør-Afrika.

## Referanser


## Eksterne lenker
* 
* 
*
Albert Bunjaku

**Albert Bunjaku** (født 29. november 1983 i Gjilani i SFR Jugoslavia) er en sveitsisk-kosovisk profesjonell fotballspiller som spiller for den tyske fotballklubben 1. FC Kaiserslautern. Han spiller angrep, og er også en del av . Bunjaku har spilt for flere andre klubber i sin karriere, blant annet Erfurt og Paderborn fra Sveits. 

Han ble tatt ut til Fotball-VM 2010 i Sør-Afrika.

## Referanser


## Eksterne lenker
*
Michael Dawson (fotballspiller)

**Michael Richard Dawson** (født 18. november 1983) er en engelsk fotballspiller som fra 30. juni 2021 er klubbløs. 

Han er også en del av . 

Dawson har spilt for flere andre klubber i sin karriere, blant annet Nottingham Forest og Tottenham Hotspur fra England. 

Han ble tatt ut til Fotball-VM 2010 i Sør-Afrika.

Den 26. august 2014 meldte han overgang fra Tottenham Hotspur til Hull City AFC, hvor han skrev under på en treårskontrakt.

## Referanser


## Eksterne lenker
* 
* «Michael Dawsons» offisielle spillerprofil hos Tottenham.
Michael Douglas Robertson

**Michael Douglas Robertson** (født 1950) er en irsk programmerer som blant annet utviklet BBS-programvaren MBBS.

Blant hans første prosjekter var banksystemer og analytiske programmer for daværende Andresens Bank på en stormaskin av typen Honeywell Bull 6030. Sammen med James Brian Gallagher (født 1946) opprettet han i 1982 selskapet Gallagher & Robertson, som spesialiserer seg på kommunikasjonsprogramvare mellom forskjellige IT-systemer. Deres e-post-system G&R Gmail (som ikke må forveksles med Gmail fra Google) var på mange måter forut for sin tid.

Han bosatte seg i Norge i 1971.

## Referanser


## Eksterne lenker
* Presentasjon av vesentlig programvare
Skulerud (Aurskog-Høland)

**Skulerud** er et sted i Aurskog-Høland kommune i Akershus. Det var tidligere et viktig knutepunkt da Skulerud stasjon var endestasjon på Urskog–Hølandsbanen. Skulerud har også den øverste gjestehavn (2 * 20 meter) i Haldenkanalen.

## Referanser


## Bilder
Agnolo Gaddi

**Agnolo Gaddi** (født ca. 1350, død 1396 i Firenze) var en italiensk maler som var virksom fra 1369 til 1396. Han var sønn og elev av maleren Taddeo Gaddi.

Taddeo Gaddi, var selv en hovedelev hos den florentinske mesteren Giotto. Agnolo var en innflytelsesrik og produktiv kunstner som var den siste store florentinske maleren som stylistisk nedstammet fra Giotto.

Arbeidene hans inkluderer fresker i koret i Santa Croce i Firenze  og også:

* *[https://web.archive.org/web/20090508112802/https://www.nga.gov/cgi-bin/pimage?7+0+0 Madonna på trone med helgener og engler]* (1380/1390), tempera på panel. Triptyk, muligens på oppdrag for et cistercienserkloster.
* *[http://www.nationalgallery.org.uk/cgi-bin/WebObjects.dll/CollectionPublisher.woa/wa/work?workNumber=NG568 Jomfruens kroning]* (ca.1380-90), tempera på tre. Dette maleriet var sannsynligvis det sentrale platen i et alterstykke, muligens fra kirken San Giovanni de' Fieri nær Pisa.
* *[https://web.archive.org/web/20070928035356/http://www.cummer.org/collection/euro/euro1.htm Ydmyk madonna med engler]* (midten 1390-tallet), tempera på trepanel
* *[https://web.archive.org/web/20010629231008/http://www.arca.net/uffizi/img/464.jpg Korsfestelsen]* (ingen dato), tempera på tre. Del av en alterskap.

Giorgio Vasari har med en biografi over Agnolo Gaddi i sin *[[Lives of the Most Excellent Painters, Sculptors, and Architects]]*.

## Referanser


## Eksterne lenker
* 
* Agnolo Gaddi hos wga.hu
* Jomfru Marias dronningverdighet hos katolsk.no
Sun Yaoting

**Sun Yaoting** (tradisjonell kinesisk: 孫耀庭, forenklet kinesisk: 孙耀庭, pinyin: *Sūn Yàotíng*, Wade-Giles: *Sun Yao-t'ing*; født 29. desember 1902 i Tianjin, død 17. desember 1996 i Beijing) var den siste overlevende keiserlige evnukk i Kinas historie. Han ble kastrert åtte år gammel av sin far bare åtte måneder før den siste keiseren mistet makten.

Sun Yaoting ble deportert til en laogai under kulturrevolusjonen - fordi evnukkene ble ansett som monstre fra en hatet fortid. Etterpå fikk han innpass i et buddhisttempel, og der skulle han tilbringe sine siste leveår.

## Biografi
Forfatteren Jia Yinghua har skrevet en bok om Sun Yaoting som skildrer hele hans liv. Boken (末代太监孙耀庭传 / 末代太監孫耀庭傳) ble publisert i 1992 og er delvis oversatt til 15 språk, deriblant en engelsk oversettelse fra 2008 *The Last Eunuch of China-The Life of Sun Yaoting*.

## Referanser
Tong Guan

**Tong Guan** (født 1054 i Kina, død 1126), stilnavn *Daofu* (道夫), var en kinesisk hoffevnukk, general og politisk rådgiver under keiser Huizong av Songdynastiet.

I boken *[[Fortellinger fra myrlandet]]*, en av de fire store klassiske romaner, beskrives  Tong Guan som motstander av de 108 røverne i Liangshan. Han opptrer særlig i de senere kapitler av boken.

## Referanser
Torbjørn Tandberg

**Torbjørn Tandberg** (født 17. juni 1956) er en norsk fotograf, bosatt i Drammen.

Tandberg har bakgrunn fra Telenor, der han i mange år jobbet med teknisk montasje. Han begynte med fotografering i 1978, og på 2000-tallet har han hatt dette som levevei. Hans bilder er publisert i en rekke tidsskrifter og bøker.

Tandberg er en av landets mest premierte konkurransefotografer, og har blant annet blitt priset som «Årets fotograf» i Norge tre ganger, i Sverige fire ganger. I ulike fototevlinger har han også vunnet mange reiser rundt i verden, blant annet til Nepal, USA, Frankrike, Thailand og India. Han er tilknyttet bildebyrået Samfoto. 

## Utmerkelser
* 1988 Gull i Landskonkurransen i Norsk Selskap For Fotografi.
* 1990 «Årets fotograf» i Norge, Bladet Fotografi.
* 1990 «Årets bilde», A-magasinet.
* 1992 «Årets fotograf» i bladet Foto, Sverige. 
* 1993 Sølv i Landskonkurransen i Norsk Selskap For Fotografi..
* 1994 «Årets fotograf» i bladet Foto, Sverige. 
* 1995 Gull i Landskonkurransen i Norsk Selskap For Fotografi..
* 1995 Sølv i Landskonkurransen i Norsk Selskap For Fotografi..
* 1995 «Årets fotograf» i Bladet Fotografi.
* 1997 Sølv i Landskonkurransen i Norsk Selskap For Fotografi..
* 1998 «Årets fotograf» i bladet Foto, Sverige. 
* 1999 Vinner av Kodaks skandinaviske fotokonkurranse.
* 2001 «Årets fotograf» i bladet Fotografi.
* 2001 «Årets fotograf» i bladet Foto.

## Referanser




## Eksterne lenker
* Torbjørn Tandbergs hjemmesider
Regnbuenasjonen

**Regnbuenasjonen** er et begrep satt sammen av den sørafrikanske erkebiskopen Desmond Tutu for å beskrive Sør-Afrika etter apartheid (fra 1994), etter landets første heldemokratiske valg i 1994.

Begrepet ble videre definert av president Nelson Mandela i hans første måned som statsleder, da han proklamerte: «Each of us is as intimately attached to the soil of this beautiful country as are the famous jacaranda trees of Pretoria and the mimosa trees of the bushveld – a rainbow nation at peace with itself and the world.» (*enhver av oss er nært knyttet til dette vakre landets jord, på samme måte som de kjente [[jacaranda]]-trærne i [[Pretoria]] og [[mimosa]]-trærne i [[Bushveld]] er – en regnbuenasjon i fred med seg selv og verden*)

## Identitet

Begrepet var ment som et samleuttrykk for flerkulturell enhet og samlingen av mennesker fra mange forskjellige nasjoner, i et land som tidligere var kjent for et strengt skille mellom sorte og hvite.

I en rekke kringkastede opptredener, talte Tutu om *Guds regnbuefolk*. Dette spilte på det gamle testamentets historie om Noah og syndefloden, og regnbuen som fulgte som symbol for fred. Ved siden av dette er også regnbuen et tegn for håp og en lys fremtid for mange av de innfødte kulturene i Afrika (f.eks. xhosa-kulturen).

## Referanser
Fagforbundet Ung

**Fagforbundet Ung**, tidligere **Fagforbundet Ungdom**, er Fagforbundets ungdomsorganisasjon, som omfatter de 50 000 medlemmene av Fagforbundet som er under 30 år gamle.      

**Ledere:**    
    
Christina Beck Jørgensen 2014 - 2017      

Mats Monsen 2017 - 2021 

Victoria De Oliveira 2021 - 2022   

Jeanette Lea Romslo 2022 -     

## Referanser


## Eksterne lenker
* Fagforbundet Ung
Pyramidetekstene

**Pyramidetekstene** er en type religiøse tekster fra oldtidens Egypt, i perioden kjent som Det gamle rike, dvs 2630-2151 f.Kr. Pyramidetekstene regnes som de eldste kjente religiøse tekstene.

Tekstene er skrevet på gammelegyptisk, og ble risset inn på veggene i pyramidene ved Saqqara under det femte og det sjette dynasti. Det eldste tekstene er datert til 2400-2300 f.Kr. I motsetning til sarkofagtekstene og dødeboken var pyramidetekstene en sjanger som utelukkende ble skrevet for faraoene og deres dronninger, og de var ikke illustrert. Noen av tekstene i Dødeboken utgjør et senere utviklingstrinn av den samme sjangeren som pyramidetekstene. Nest etter Palermosteinen er pyramidetekstene den eldste kjente omtale av Osiris, som kom til å bli den viktigste dødsrike-guddommen i egyptisk mytologi.

Tekstene har preg av å være besvergelser som skal beskytte faraoens levninger, oppvekke hans legeme etter døden, og hjelpe ham med å stige opp til himlene, som var dødens mål i henhold til Det gamle rikets tro. Besvergelsene nevnte opp all måter som faraoene kunne bruke for å reise til himmelen: på ramper, stiger, trapper og ved å fly. Tekstene inneholder også bønner til gudene om hjelp, og endog trusler overfor guder som ikke vil hjelpe.

## Utgivelser
Tekstene ble først oppdaget i 1881 av Gaston Maspero, og ble raskt oversatt til tysk, fransk og engelsk. Masperos utgave omfattet 228 tekster, fra Unaspyramiden. Unas var den siste farao i femte dynasti. Etter hvert ble det funnet flere tekster i pyramider fra det sjette dynasti: Pepi I, Pepi II og tre av hans dronninger, og Teti. Kurt Sethes første utgivelse av tekstene omfattet i alt 714 ulike besvergelser; og senere er det funnet flere, slik at man nå kjenner 759 pyramidetekster. En ny oversettelse, hvor formularene følger en mer korrekt rekkefølge som følger tekstenes plassering på veggene, er gitt ut av James P. Allen (2005).

## Litteratur
* Allen, James P., red. (2005): *The Ancient Egyptian Pyramid Texts*. Translated with an Introduction and Notes by James P. Allen. Leiden/Boston (*Writings from the Ancient World* 23).
* Allen, James P. (2006): *The Egyptian Coffin Texts: Middle Kingdom Copies of Pyramid Texts*. Bd. VIII, Chicago. ISBN 1-885923-40-6 
* Kosack, Wolfgang (2012): *Die altägyptischen Pyramidentexte*. In neuer deutscher Uebersetzung; vollständig bearbeitet und herausgegeben von Wolfgang Kosack Christoph Brunner, Berlin, ISBN 978-3-9524018-1-1.
* Sethe, Kurt : *Die altägyptischen Pyramidentexte nach den Papierabdrücken und Photographien des Berliner Museums...* Bind 1-2: Tekst; Bind 3: Kritischer Apparat, Beschreibung, Konkordanz; Bind 4: Epigraphik. Leipzig 1908-1922. Reprints: Darmstadt: Wissenschaftliche Buchgesellschaft 1960, Hildesheim: Olms 1969.

## Eksterne lenker

* Samuel A. B. Mercer translation of the Pyramid Texts
National Intelligence Service (Sør-Afrika)

**National Intelligence Service** (NIS) var en sikkerhetstjeneste i republikken Sør-Afrika som tok over for det eldre South African Bureau of State Security i 1980. Ettersom NIS etter hvert ble assosiert med apartheid-tiden i Sør-Afrika, ble tjenesten erstattet av South African Secret Service og National Intelligence Agency i 1994.
Forsvarer

**Forsvarer**, tidligere også **defensor**, er i straffeprosessen betegnelsen på den talsmann en siktet eller tiltalt har rett til å la seg bistå av. En slik rett har den siktede på ethvert trinn i saken. Siktede kan selv velge hvem han/hun vil bruke som forsvarer. Det frie forsvarervalg er en grunnleggende menneskerett og nedfelt i artikkel 6 nr. 3 i den europeiske menneskerettskonvensjon (EMK). I norsk straffeprosess er regelen også lovfestet i straffeprosessloven § 94. Som regel vil forsvarer være en advokat, men med særskilt tillatelse fra retten kan det brukes også en «annen skikket person». I Høyesterett kan bare advokater som har møterett for Høyesterett, eller har tillatelse til å avlegge prøve for Høyesterett fra Tilsynsrådet for advokatvirksomhet, ivareta tiltaltes forsvar.

I nesten alle straffesaker vil siktede ha rett på *offentlig forsvarer*, det vil si en advokat som mottar betaling fra staten. Ønsker siktede en bestemt advokat som forsvarer, vil den advokaten nesten uten unntak bli oppnevnt. I andre tilfeller vil tingretten oppnevne en av de advokatene som er faste forsvarere ved domstolen. Unntak fra retten til selv å velge forsvarer gjøres bare hvis valget fører til en vesentlig forsinkelse av saken fordi den valgte forsvarer er opptatt når saken er berammet eller skal avvikles. Den offentlig oppnevnte forsvareren skal ivareta samfunnets interesse i at ingen uskyldig blir dømt og at alt som taler til tiltaltes fordel, kommer frem i saken. Tiltalte kan derfor ikke instruere den offentlige forsvareren i hvordan saken skal håndteres; forsvareren kan for eksempel prosedere på at det ikke er ført bevis for tiltaltes skyld selv om tiltalte har tilstått – slik det skjedde i den såkalte «Hollekim-saken» fra 1965, der Alf Nordhus var forsvarer og der tiltalte ble frikjent.

Forsvareren kan fremlegge bevis i saken, be påtalemyndigheten innkalle vitner eller selv innkalle dem, og selv avhøre vitner og sakkyndige.

Som hovedregel kan en tiltalt bare ha én forsvarer. I sjeldne tilfeller kan det oppnevnes to forsvarere. Det er imidlertid anledning til å ha flere *medforsvarere*. Begrepet forsvarer er synonymt med «hovedforsvarer», som er den (eller de to) som har den formelle og fulle forsvareroppnevningen. Ofte vil advokatfullmektiger i forsvarerens firma fungere som medforsvarere og assistere advokaten som er oppnevnt av retten.

## Litteratur
*Tor Langbach, *Forsvareren*, 1996, 
*Tor Langbach, *Straffesaksbehandlingen i tingretten*, 2007, 
*Johs. Andenæs, *Norsk straffeprosess*, 4. utgave v/ Tor Geir Myhrer, 2009, 

## Referanser
National Intelligence Service

**National Intelligence Service** (NIS) kan vise til:

* National Intelligence Service (Sør-Afrika)
* National Intelligence Service (Hellas)
* National Intelligence Service (Albania)
* National Intelligence Service (Bulgaria)
* National Intelligence Service (Peru)
* National Intelligence Service (Sør-Korea)
Liu Jin

**Liu Jin** (kinesisk: 劉瑾, pinyin: *Liú Jĭn*, henrettet 1510) var en kinesisk hoffevnukk unden Mingdynastiet. Han stammet fra fylket Xingping i Shaanxi. Liu Jin ble så mektig ved hoffet at han i en periode godt kunne anses som Kinas virkelige hersker.

Liu Jin begynte å komme til makt under Zhengde-keiserens tid. Denne keiseren førte et kostbart hushold som la tunge byrder på folk, og ettersom han foretrakk livet i sorgløs sus og dus, nektet han etterhvert å ta imot sine egne ministre i audiens og leste heller ikke de memoralier som ble fremsendt til ham. Han fremmet evnukkenes sterkere rolle i hoffet. Den sterkeste ble Liu Jin.

Mange av Lius beslutninger ble tatt dårlig imot. Da han oppfordret enker til gjengifte, fikk han mange mot seg, ettersom dette stred mot neokonfucianismens syn. 

Det kom til opprør (fyrsten av Anhuas opprør), rettet mot Liu Jin, men det ble slått ned. Men så ble Liu selv anklaget for opprørsplaner. Keiseren ble overbevist om at anklagene var sanne, og beordret Liu torturert til døde, ved de tusen kutts død. Det hevdes at Liu led i to dager før han døde av 300-400 kutt og stikk.

Liu var også meget korrupt, etter det som fortelles. Etter at han ble arrestert ble det i hans residens angivelig funnet 12.057.800 tael (449,750&nbsp;kg) gull og 259.583.600 tael (9,682,470&nbsp;kg) sølv. Mengden er så høy at det kan dreie seg om en overdrivelse.

## Litteratur
**The Cambridge History of China, Vol. 7: The Ming Dynasty, 1368-1644*, Part I, "The Prince of Anhua Uprising", av Frederick W. Mote og Denis Twitchett.

## Referanser
Lingchi

**Lingchi** (kinesisk 凌遲, pinyin: *Língchí*, «ydmykende og langsomt»), i den vestlige verden gjerne omtalt som **de tusen kutts død**, var en kinesisk torturpreget henrettesesmetode kjent siden 900-tallet og som tidvis ble benyttet i Kina til den ble avskaffet fra straffeloven i 1905. 

Straffen, som nok var reservert til bare de aller verste forbrytelser, innebar at den dømte, levende eller død, ble langsomt skåret i og til slutt delt i små biter. Lovbøkene beskriver ikke fremgangsmåten i detalj, og utførelsen varierte dermed. Noen keisere forlangte at den straffedømte skulle leve i tre dager etter at prosessen ble påbegynt; det var også tidvis et mål at han skulle levende oppleve hele amputeringer. Det er imidlertid også kjent at det var vanlig å gi bedøvende stoffer i forkant, og at det ikke var uvanlig at den dømte eller hans venner bestakk torturbøddelen for å sørge for at et dødelig stikk til hjertet ble tilført først, eller tidlig, i prosessen. 

Det finnes fotografier fra den siste lovlig utførte *lingchi*, den 9. april 1905. Det var *Fu Zhu Li* (gammel romanisering: *Fou-chou-li*), en vakt i den mongolske prins *Ao-Han-Quan*s tjeneste, som ble henrettet fordi han til nyttårsfesten i februar hadde drept sin herre. 

## Litteratur
*Jérôme Bourgeon: «Abolishing 'Cruel Punishments': A Reappraisal of the Chinese Roots and Long-Term Efficiency of the in Legal Reforms», i *Modern Asian Studies* 37, nr. 4 (2003): 851-62.
*Jerome Bourgon, ''Supplices chinois'', Bruxelles: La maison d'à côté 
* Timothy Brook, Jérôme Bourgon, Gregory Blue: *Death by a Thousand Cuts*, Harvard University Press, 2008 "Death by a Thousand Cuts", Harvard University Press 

## Eksterne lenker
* Bilder fra en lingchi-henrettelse, oktober 1904.
Akatisi

**Akatisi** er en nevrologisk tilstand med ekstrem indre dysfori og manglende evne å sitte stille. Det er en relativt vanlig bivirkning av behandling med nevroleptika.

## Se også
* Restless legs syndrome

## Litteratur
*Store norske leksikon: Akatisk
Taddeo Gaddi (maler)

**Taddeo Gaddi** (født ca. 1290-1300, død 1366) var en italiensk middelaldermaler og arkitekt. Som maler laget han alterstykker og murmalerier og er primært bemerket som en elev og tilhenger av Giotto. Som arkitekt er han kreditert designet av Ponte Vecchio.

## Liv og kunst
Han var sønn av Gaddo Gaddi, en kunstner som lite er kjent om, Taddeos kunstutdannelse kam hovedsakelig gjennom at han var elev av, og assistent til, maleren Giotto di Bondone. Cennino Cennini viser til Taddeo som Giottos fadderbarn og hevder at deres relasjon varte i 24 år.http://www.wga.hu/bio/g/gaddi/taddeo/biograph.html

Tidlige verk som *[https://web.archive.org/web/20050527213616/http://www.artmuseums.harvard.edu/collections/servlet/webpublisher.WebCommunication?ia=codetail&ic=basic&oid=854&sq=1&tr=1&tech= Stigmatisering av St Frans]* (c.1325-1330, tempera på treplate) demonstrerer en subtil omarbeiding av Giottos stil.

Hans kanskje mest kjente verker er en serie fresker som avbilder livene til jomfru Maria og Kristus i Giugni kapellet (*opprinnelig* Baroncelli kapellet) i Santa Croce i Firenze (1328-1338). *Englenes kunngjøring til hyrdene* (avbildet til høyre) viser Taddeos interesse i lys og dets effekter. Hans studier av solformørkelser spesielt førte etter hvert til en alvorlig øyeskade i 1339.http://www.wga.hu/html/g/gaddi/taddeo/4announc.html

Som arkitekt er Taddeo Gaddi kreditert med designet av Ponte Vecchio i Firenze, og likeså nabobygget Ponte Santa Trinita, som ble ødelagt i det 16. århundre.http://www.newadvent.org/cathen/06332b.htm

To fakta understreker Taddeo Gaddis viktighet som en florentinsk kunstner:
#Giorgio Vasari inkluderer en biografi av Taddeo Gaddi i hans *[[Lives of the Most Excellent Painters, Sculptors, and Architects|Liv]]*.
#Taddeos navn viser på toppen av listen 'de beste mesterne innen maleri som er i Firenze'.http://www.wga.hu/bio/g/gaddi/taddeo/biograph.html

Taddeo Gaddi fikk fire sønner, tre av dem er kjente kunstnere: Giovanni Gaddi, Agnolo Gaddi og Niccolò Gaddi. Der er ikke noe som tyder på at hans fjerde sønn, Zanobi, var en seriøs kunstner.

## Referanser


## Kilder
* 
* 
* 

## Eksterne lenker
*
Taddeo Gaddi

**Taddeo Gaddi** er navnet til flere personer:

* Taddeo Gaddi (maler) (1290/1300&ndash;1366), italiensk middelaldermaler og arkitekt.
* Taddeo Gaddi (kardinal) (1520&ndash;1561).
Nkandla

**Nkandla**, også kalt **Inkandla**, er en landsby i Zululand-området i provinsen iKwaZulu-Natali i Sør-Afrika. Det bor omtrent 160&nbsp;000 mennesker i Nkandla-regionen, spredd over et forholdsvis stort område. Fattigdommen er stor, med over 90% arbeidsløshet. Over 1 av 4 i området bærer på hiv-smitte. Det er også mange foreldreløse i Nkandla, siden aids tar livet av mange middelaldrende foreldre.

Landsbyen er fødebyen til Sør-Afrikas tidligere president Jacob Zuma.
Poznańs festning

**Poznańs festning** (tysk: *Festung Posen*) – et sett av festninger bygget i byen Poznań (Polen) i det nittende og tidlig tjuende århundre, den tredje største systemet av sitt slag i Europa.

## Eksterne lenker
*
Kabul Weekly

***Kabul Weekly*** er Afghanistans største avis målt i opplag (2010), både i hovedstaden og provinsene. Avisen startet opp i 1991, men ble stengt etter at den publiserte en artikkel som beskyldte mujahedin-regjeringen i 1994. Den gjenoppstartet sitt opplag umiddelbart etter Talibans fall, og har siden vært avisen lest av folk flest i Afghanistan.

*Kabul Weekly* utkommer en gang i uken på onsdag, på språkene engelsk, dari (persisk) og pashto. Den har et opplag på 10&nbsp;000 og er én av få afghanske aviser som har omfattende engelsk innhold (to andre er *Daily Outlook Afghanistan* og *[[Kabul Times]]*). Avisen leses derfor av både lokalbefolkningen og tilreisende. 

*Kabul Weekly* er en uavhengig avis som dekker mesteparten av landets provinser. Det er mer enn en avis for leserne. Den følger streng journalistisk etikk og støttes av en gruppe afghanske og utenlandske ansatte. Avisen er selvfinansiert og betaler sine utgifter gjennom egne reklameinntekter.

## Eksterne lenker
*  Forsiden til engelskspråklige ''Kabul Weekly''
Augon Johnsen

**Augon Johnsen** (født 10. april 1953 i Skien) er en norsk grafisk designer, illustratør og billedkunstner som særlig har arbeidet med grafikk. 

Augon Johnsen er utdannet ved Bergen Kunsthåndverksskole der han tok diplomeksamen i 1982. Han drev Dynamo Bergen Designstudio sammen med Bernt Endre. Da jobbet han også med idéutvikling og fotografi. Siden 1988 har han vært frilans illustratør og grafisk designer med oppdrag blant annet som avistegner for Bergens Tidende. Han har også laget bokomslag for flere norske forlag og identitetsdesign innen kultur og næringsliv.

Augon Johnsen har vært representert på en rekke utstillinger, deriblant tre ganger på Statens Høstutstilling og like mange ganger på Sørlandsutstillingen. Han er innkjøpt av Riksgalleriet, Norges Bank, kunstforeninger og flere andre.

Augon Johnsen bor og arbeider i Bergen, dit han flyttet i 1976. Han er faren til tegnerne Åshild (født 1978) og Mari Kanstad Johnsen (født 1981).

## Eksterne lenker
* Hjemmesider med CV og bildeeksempler
Skåredalen skole

**Skåredalen skole** er en 1. – 10. barne- og ungdomsskole som ligger øst i Haugesund kommune. Skolen åpnet 6. januar 2003, og har i overkant av 500 elever. 

Fasilitetene er blant annet et skolebygg med 20 klasserom, bibliotek, diverse spesialrom og avdeling til administrasjon. Det er også et eget bygg med idrettshall, flerbrukshall, kantine, konferanserom, helsesøster, musikkrom og sløydsal.

Uteområdet består av basketstativer, fotballbinge og naturareal. I tillegg finnes det fotballbane, sandvolleyballbane, en utendørs basketballbane, 60 meter løpebane, hoppegrop og skaterampe. Totalt er området ca. 23 mål.

Det arrangeres årlig en turnering i streetbasketball ved skolen.

## Skolekorps
Sammen med Solvang skole har skolen et eget skolekorps, Solvang og Skåredalen Skolekorps.

## Rektorer
* Åge Johannesen (2003-2014)
* Øyvind Eileraas (2014-)

## Referanser


## Eksterne lenker
* Skolene hjemmeside
BANZARE

**British Australian New Zealand Antarctic Research Expedition** (**BANZARE**) var en forskningsekspedisjon til Antarktis mellom 1929 og 1931 som omfattet to reiser i løpet av de to australske somrene. Ekspedisjonen var et samarbeide innen Det britiske samveldet og formålet var mer geopolitisk enn vitenskapelig. Storbritannia, Australia og New Zealand finansierte ekspedisjonen.

Lederen av BANZARE var Douglas Mawson, og som ekspedisjonsskip ble benyttet RRS «Discovery», tidligere benyttet av Robert Falcon Scott på Discovery-ekspedisjonen i 1901–04. BANZARE kartla kystlinjen av det antarktiske kontinentet og oppdaget Mac. Robertson Land og Princess Elizabeth Land, også ved hjelp av et småfly.

Ekspedisjonens geopolitiske innhold kom til syne gjennom Mawsons proklamering av britisk suverentitet over de fem områdene der det ble foretatt ilandstigninger. Disse områdene ble i 1933 overdratt til Australia.

BANZARE hadde også veitenskapelig innhold og publiserte 13 bind rapporter om geologi, oseanografi, jordmagnetisme, zoologi og botanikk mellom 1937 og 1975.

## Se også
*Liste over antarktisekspedisjoner

## Litteratur
**B.A.N.Z. Antarctic Research Expedition 1929–1931 Reports* (1937–1975), Adelaide: BANZAR Expedition Committee & Mawson Institute for Antarctic Research, University of Adelaide.
*Collis, Christy (2004) The Proclamation Island Moment: Making Antarctica Australian. *Law Text Culture 8*:1–18.
*Price, A. Grenfell (1962) *The Winning of Australian Antarctica: Mawson's BANZARE voyages, 1929–31: based on the Mawson Papers*, Sydney: Angus & Robertson.

## Eksterne lenker
* Douglas Mawson 1882-1958
Hold fast hva du har

**Hold fast hva du har** er en salme av Jonas Dahl. Den ble først publisert i Luthersk Kirketidende i 1898 nr. 16. Siden kom den med i Landstads reviderte salmebok, hvor den stod på nr. 680.

## Teksten

1. Hold fast hva du har!
Du fikk da som barn de til dåpen dig bar,
En rett til Guds rike, en høiættet arv,
med adgang til alt som kan tjene din tarv:
Guds nåde og styrke og frihet og fred
til solen går ned.

2. Hold fast hvad du har!
Du så mens som liten i hjemmet du var,
de åpne Guds himler, hvor engler med fred
og glede og renhet steg op og steg ned.
Og Jesus oplukket sin favn imot dig
og signet din vei.

3. Hold fast hvad du har!
Guds bud som en lykte din barnehånd bar,
Og Guds evangeliums sol kastet skinn
Så vakkert og varmt i ditt barnlige sinn,
Og mørket som lokket med lystenes lek,
For strålene vek.

4. Hold fast hva du har!
Bevar din samvittighet ærlig og klar,
Fold hendene daglig enfoldig til bønn
Din barnetro vedstå i lys og i lønn!
Så mange gav gull og berømmelse hen
Fikk den de igjen.

5. Hold fast hva du har!
Vær trofast mot hjemmet mot mor og mot far!
Og se til din Frelser i stort og i smått,
Så går det deg vel, og så får du det godt
I ungdom og alder, og evig hos Gud!
Hold fast og hold ut!


## Innspillinger
Salmen er ikke spilt inn, men i NRKs arkiv finnes et opptak gjort i 1976 med en gruppe fra Oppsal skoles pikekor dirigert av Marit Tennfjord og med Johan Varen Ugland ved klaveret.

## Referanser
Johan Ernst Mowinckel

**Johan Ernst Mowinckel** (1759–1816) var en norsk kjøpmann og konsul.

Han var sønn av kjøpmann Johan Ludwig Mowinckel, opprinnelig fra Hannover i Tyskland, og var oldefar til Johan Ludwig Mowinckel og Agnes Mowinckel, samt tippoldefar til Sigmund Mowinckel og Randi Vibe Selmer Mowinckel (1892–1984). 

Mowinckel begynte som junge ved Det norske Kontor i Bergen i 1774. I 1776 avla han geselleksamen. Han var handelsforvalter i sjøstuen i Engelgården 1778–1783, og løste borgerskap i byen som kjøpmann og krambodhandler i 1784. Mowinckel etablerte handelshuset Mowinckel & Co. med krambod, bondehandel og bolig i Strandgaten og med pakkboder i Sandviken. Virksomheten omfattet nordlandshandel, bondehandel, fiskeeksport og import av korn, salt med mer.

## Eksterne lenker
*
Cole Peverley

**Cole Peverley** (født 3. juli 1988) er en newzealandsk fotballspiller som spiller for NZFC-klubben Team Wellington. Han ble tatt ut til New Zealands herrelandslag i fotball til VM i fotball 2010 som erstatning for Tim Brown, som var blitt skadet i en oppkjøringskamp, men ettersom Brown kom tilbake fra skade i tide, ble Peverley utelatt fra troppen.
## Referanser


## Eksterne lenker
*
Haqiqat-e Inquilab-e Saur

***Haqiqat-e Inquilab-e Saur*** (persisk: حقيقت انقلاب ثور, «Saurrevolusjonens sannhet») var en dagsavis i Afghanistan. På midten av 1980-tallet hadde den et opplag på 50&nbsp;000 og var den viktigste trykte avisen i landet. Navnet 'Saur' refererer til revolusjonen i 1978, Saur-revolusjonen

## Referanser
Vicente del Bosque

**Vicente del Bosque González**, marki av Del Bosque (født 23. desember 1950), er en spansk fotballtrener og tidligere fotballspiller. Han trente Spanias herrelandslag i fotball mellom 2008 og 2016, og tok over etter Luis Aragonés som vant EM i 2008 med laget. Tidligere trente han Real Madrid fra 1999 til 2003, som var en svært suksessrik periode i klubbens historie. I 2010 fortsatte han suksessen da han førte Spania til VM-gull mot Nederland (1-0) etter mål i andre ekstraomgang av Andrés Iniesta. I 2012 gjorde han det spanske laget historiske da de ved å vinne EM vant sitt tredje strake mesterskap på rad. Etter to mindre vellykkede mesterskap, hvor Spania ble slått ut i gruppespillet av VM 2014 og åttendedelsfinalen av EM 2016, gikk Del Bosque av og ble erstattet av Julen Lopetegui.

Spanias konge adlet 3. februar 2011 Del Bosque og ga ham den arvelige tittelen marki av Del Bosque (*marqués de Del Bosque*).

## Referanser


## Eksterne lenker
*
SSF

**SSF** kan vise til:

* Sparebanken Sogn og Fjordane
* Sosialdemokratisk Studentforbund
* Svalbard Science Forum
* Somalisk Studentforening
Jakob Vik

**Jakob Nilsson Vik** (født 12. mars 1882 i Kvam, død 12. september 1960) var en norsk gårdbruker, meieribestyrer og politiker (B). Han var sosialminister fra 1931 til 1933, og satt også på Stortinget fra Hordaland fra 1928 til 1945.

Vik var utdannet fra Stend landbruksskule (1903) og Statens meieriskule i Brandbu (1906). Ved siden av arbeidet som gårdbruker på gården Vik i Kvam herad var han i en årrekke meieribestyrer, og var blant annet også formann i Hardanger Meieribolag og styremedlem i De Norske Melkeprodusenters Landsforbund.

Vik ble valgt inn i Kvam herredsstyre i 1919. I perioden 1922–1931 var han ordfører, og i 1928 ble han også valgt inn på Stortinget. Der satt han frem til 1945, først i Skog- og vassdragskomiteen, deretter i Finans- og tollkomiteen, Sosialkomiteen og Militærkomiteen.

Jakob N. Vik var Norges sosialminister fra 1931 til 1933 i regjeringene Kolstad og Hundseid.

## Referanser


## Kilder
* 

## Eksterne lenker
*
Sørlandsutstillingen

**Sørlandsutstillingen** er en årlig vandreutstilling av norsk samtidskunst der billedkunstnere fra sørlandsfylkene Aust- og Vest-Agder samt Telemark kan delta.

4. januar 1969 åpnet den første Sørlandsutstillingen. Det var sørlandsmalerne Bjørn Krogstad og Øyvind Brune som i 1968 tok initiativ til utstillingen. De gjorde et grundig forarbeid og kontaktet Christianssands Kunstforening, som allerede i mai 1968 satte opp et reglement for hvordan utstillingen skulle organiseres og gjennomføres året etter. Initiativtagerne Krogstad og Brune sørget blant annet for et økonomisk fundament for utstillingen, ved å få den inn på Norsk kulturråds budsjett.

Ifølge Sørlandsutstillingens vedtekter inngår følgende organer som Sørlandsutstillingens stiftere:

* Billedkunstnere i Telemark (BiT) 
* Norske Billedkunstnere Agder (NBK-A) 
* Skiens Kunstforening
* Arendal Kunstforening
* Christianssands Kunstforening

Andre landsdelsutstillinger er Østlandsutstillingen, Den midtnorske kunstutstilling, Vestlandsutstillingen og «Nordnorsken» (Den Nord-Norske Kunstutstilling). Disse spiller en stor rolle for kunstnermiljøene i Norge ved siden av den årlige, landsdekkende Høstutstillingen i Oslo.

## Referanser

## Eksterne lenker
* Sørlandsutstillingens hjemmesider
Kunståret 1366

**Kunståret 1366** er en oversikt over hendelser, fødte og avdøde kunstnerpersonligheter i 1366.

## Hendelser

## Verk

## Fødsler
* Hubert van Eyck - flamskmaler og eldre bror av Jan van Eyck (død 1426)

## Dødsfall
*Taddeo Gaddi, italiensk middelaldermaler og arkitekt (født ca. 1290-1300)
Héctor Vergara

**Héctor Vergara** (født 15. desember 1966) er en canadisk fotballdommer fra Winnipeg, som dømmer i den amerikanske ligaen Major league Soccer. Han ble aktiv som dommer i 1984, og dømmer som assistentdommer/linjedommer. Han har dømt tre verdensmesterskap i fotball, i 2002, 2006 og sist i Fotball-VM 2010 der han var assistentdommer for Benito Archundia fra Mexico. Hans første internasjonale kamp var kampen mellom  og  den 22. mai 1995.

## Referanser
Henrik Andrén

**Henrik Andrén**, (født 21. juli 1968) er en svensk assistentdommer, som vanligvis jobber som idrettsleder i Karlstad. Før sesongstart i 2009 hadde han dømt i 251 offisielle kamper. Andrén er også en FIFA-akkreditert dommer og var dommer under Fotball-EM 2008 med Peter Fröjdfeldt og Stefan Wittberg. I Confederations Cup 2009 i Sør-Afrika dømte han sammen med Martin Hansson og Fredrik Nilsson, noe han også gjorde i Fotball-VM 2010 . Hans første internasjonale kamp var kampen  -  i 1999.

## Referanser
Paolo Calcagno

**Paolo Calcagno** (født 29. januar 1966 i Nichelino) er en italiensk fotballdommer som dømmer i den italienske ligaen Serie A. Han ble aktiv som dommer i 1994, og dømmer som assistentdommer/linjedommer. Han har dømt ett verdensmesterskap i fotball, i 2010, der han var assistentdommer for Roberto Rosetti fra Italia, samt at han var dommer i Fotball-EM 2008 i Sveits og Østerrike. Hans første internasjonale kamp var kampen mellom  og  den 30. mars 2005.

## Eksterne lenker
* data.7.cn: Paolo Calcagno
Mike Pickel

**Mike Pickel** (født 8. april 1975) er en tysk fotballdommer fra Rhinland, som dømmer i den tyske Bundesligaen. Han ble aktiv som dommer i 1987, og dømmer som assistentdommer/linjedommer. Han har dømt ett verdensmesterskap i fotball, i Fotball-VM 2010 der han var assistentdommer for Wolfgang Stark fra Tyskland .

## Referanser
Tor Sekse

**Tor Sekse** (1930–2021) var en norsk næringslivsleder og banksjef i Stavanger Sparekasse og Sparebanken Rogaland. Han er utdannet sosialøkonom fra Universitetet i Oslo i 1956, med spesialpensum internasjonal handel. Han har tidliger jobbet i Handelsdepartmentet, Stavanger Sparekasse, Norges Banks hovedkontor og Det internasjonale pengefondet.
Fermín Martínez Ibáñez

**Fermín Martínez Ibáñez** (født 4. juli 1966 i Pamplona) er en spansk fotballdommer, som dømmer i den spanske ligaen. Han ble aktiv som dommer i 1982, og dømmer som assistentdommer/linjedommer. Han har dømt ett verdensmesterskap i fotball, i Fotball-VM 2010 der han var assistentdommer for Alberto Undiano Mallenco fra Spania .

## Referanser
Ptahhoteps lære

***Ptahhoteps lære*** er en tekst i *visdomslære*-sjangeren (sebayt) fra oldtidens Egypt. Teksten tilskrives vanligvis Ptahhotep, en lokal borgermester under farao Isesi i under det femte dynasti (ca 2414-2375 f.Kr.).

Ptahhoteps lære er en samling utsagn og råd fra forfatteren til sin sønn. Forfatteren ønsker å formidle videre visdommen fra sine forfedre, som hadde «lyttet til gudene». Utsagnene formidler slike dyder som ærlighet, selvbeherskelse og nestekjærlighet. Sentrale tema er respekten for andres visdom, og erkjennelsen av at menneskenes kunnskap er begrenset. Man skal søke å unngå åpen konflikt, og streve etter rett og rettferdighet. Andre råd gjelder opptreden i høyerestående personers nærvær, og valg av arbeidsgiver. Respekt og takknemlighet for gudenes inngripen er et gjennomgangstema.

Teksten er kjent fra en papyrus i Bibliothèque nationale, og to i British Museum. De tre versjonene er ikke identiske. 

Skriftet er gjort kjent for moderne lesere gjennom Christian Jacqs bok *The Living Wisdom of Ancient Egypt*, 1999. Et utvalg av teksten er publisert på norsk i *[[Den egyptiske dødeboken, og tekster om livets vei]],* 2001.
## Referanser
Bird EP

***Bird EP*** er den første utgivelsen Thomas Dybdahl ga ut under sitt eget navn, den er utgitt i 2000. Låtene er skrevet og spilt inn mellom høsten 1999 og februar 2000. Spilt inn av Dybdahl på Dime Recordings. Coverdesign er gjort av Dybdahl selv.

## Trykkfeil
På noen opplag er låta «On a Dime» skrevet som «On a Clime».

## Sporliste
Alle sanger er skrevet og komponert av Thomas Dybdahl

#«On a Dime»
#«Begging For the Bones»
#«Winter Theme»
#«Bird»
#«Bring Me Home»
## Medvirkende
### Musikere
* Thomas Dybdahl - sang, gitar, trommer, bass, piano, låtskriver, produsent, tekniker, mix, coverdesign
* David Fjelde - bakgrunnvokal
* Leonard Chaparian - bakgrunnvokal
* Øyvind Jakobsen - trommer på *Begging For the Bones* og *Bring Me Home*
* Rune Gjerde - trommer på *Winter Theme*

## Eksterne lenker
* Om EP-en på Dybdahls offisielle nettside
Ostkaka

**Ostkaka** er en svensk ostekake som opprinnelig kommer fra Hälsingland og Småland Kaken blir tradisjonelt servert varm sammen med syltetøy, krem, fløte eller is.

## Oppskrift
Ostkaka blir tradisjonelt laget ved å tilsette løype til melk og lar kaseinet koagulere. Krem, smør, egg, mandler  blir så tilsatt for å lage deigen.

Den blir derefter bakt i ovnen og servert lun, aldri varm, siden det vil nøytralisere den særegne smaken.

Tradisjonelt blir Smålandsvarianten tilberedt i en romslig kobberkjele. Dette har gitt utslag i en tradisjon som tillater gjestene å servere seg fra midten av kaken, for å unngå spor av kobber som har kunnet blande seg inn i kakedeigen hvor den berører kjelen.

## Feiring
Siden 2004 feirer man i Sverige hvert år *Ostkakans dag* på den 14. november.
Dagen ble lansert av *Ostkakans vänner* , som ble stiftet i våren 2003.

## Se også
*Ostekake
*Liste over ostekaker

## Referanser


## Eksterne lenker
*
Anis lære

***Anis lære*** er en tekst i *visdomslære*-sjangeren (sebayt) fra oldtidens Egypt, fra perioden kjent som Det nye riket. Teksten tilskrives Ani, en hoff-skriver hos dronning Ahmose-Nefertari fra det attende dynasti (ca 1550-1290 f.Kr.).

Teksten er utformet som farens råd og belæring til sin sønn. Den drøfter emner som respekt for gudene, respekt for mødre, ærlighet og selvbeherskelse. Teksten adskiller seg fra andre, tidligere verk i samme sjanger ved at den er skrevet til en mann av folket, og ved at teksten avsluttes med sønnens kommentarer og innvendinger til rådene. 

Teksten er kjent fra en delvis komplett papyrus, datert ca 1000 f.Kr., som finnes i Det egyptiske museet i Kairo og fra fragmenter i andre samlinger. 

Skriftet er gjort kjent for moderne lesere gjennom Christian Jacqs bok *The Living Wisdom of Ancient Egypt*, 1999. Et utvalg av teksten er publisert på norsk i *[[Den egyptiske dødeboken, og tekster om livets vei]],* 2001.
## Referanser
Kunståret 1395

**Kunståret 1395** er en oversikt over hendelser, fødte og avdøde kunstnerpersonligheter i 1395.

## Hendelser

## Malerier

## Fødsler
* 1390-1395: Jan van Eyck - tidlig nederlandsk maler som virket i Brugge (død 1441)
* Fra Angelico -tidlig italiensk renessansemaler (død 1455)
* Pisanello – maler innen den tidlige italienske renessansen og Quattrocento (død 1455)

## Dødsfall
Ostekake

**Ostekake** er en kake som pleier å inneholde ingrediensene kesam (eller en annen usaltet kremost), egg, melk og sukker.

## Historie

Allerede i den romerske antikken ble en type ostekake fremstilt av rømme og kesam. Det har blitt hentet oppskrifter ut av Cato den eldres samling, hvor han henviser til tre typer: *libum*, *savillum* and *placenta*. Av de tre ligner placenta mest på moderne ostekaker, siden den har en skorpe som blir bakt separat.

## Varianter

Det finnes mange forskjellige varianter av ostekaker, som gjerne har et særskilt nasjonalt eller historisk preg. I USA blir den mest alminnelige ostekaken dandert på en seng av oppsmuldrede kjekssmuler, mens den i Sveits og Tyskland ofte blir dandert på et dekke bakt med gjær. I Sverige finnes det en nasjonal variant kalt ostkaka, som blir laget ved å tilsette osteløype til melk før den blir stekt i ovnen. Denne kaken har sine røtter fra Hälsingland og Småland.

Ostekaker blir ofte tilsatt bær (som f.eks: bringebær, blåbær, bjørnebær, rips, kirsebær, etc.) for å heve smaksnivået og kvaliteten på kaken. En annen mulighet er å tilsette fruktsaft fra en sitrusfrukt som appelsin, sitron eller grapefrukt.

I USA er ostekake med jordbær («Strawberry cheesecake») en populær variant (bildet), en kake som blir dekket med en søt jordbærmasse etter baking. En annen populær variant er New York Cheesecake, som har en litt mer fyldig konsistens.

### Ostekake med og uten bunn

Ved baking av ostekake med bunn blir først og fremst bunnen lavet, derefter blir kesammassen helt over, og tilslutt baker man kaken. Et særegent tilfelle kan sies å være den **, som både består av ost *og* sjokolade.

En forenklet variant av ostekaken er den uten bunn. Her blir ingrediensene ganske enkelt blandet sammen med kesammassen og semule- eller maisgryn. Et annet eksempel på en  bunnløs ostekake er den korsikanske Fiadone.

### Brytekake

Denne kaken blir bakt på vanlig måte, men blir tatt ut av ovnen ca. 10 minutter før baketiden er over for å bli dekket med et marengslag, før den settes tilbake og las bake ferdig. Ved avkjøling trenger fuktigheten fra ostemassen gjennom marengsen og lager små perler.

### Kokt ostekake
Det finnes en litt annerledes type ostekake, som i motsetning til de andre ikke blir stekt, men derimot kokt. Melk, sukker, smør blir i dette tilfellet kokt sammen med en ostekrem. Så bruker man enten en kesam som er tilsatt tre skjeer planteolje eller en kremost, som man blander med kakemassen og nyvispet eggehvite. Ostekaken blir så lagt inn i en form med ferdigbakt bunn, og blir så bakt til den får en gyllen farve.

### Ostebløtkake
Ostebløtkake hører per def. *ikke* til kategorien ostekake. Grunnen til det er at kesammassen (uten egg, men med desto mer kremfløte) ikke blir bakt sammen med resten av kaken, men derimot blir lagt på den ferdig preparerte kakebunnen, hvor den med hjelp av gelatin (eller lignende) kan stivne i løpet av en natt i et kjøleskap.

## Referanser og fotnoter


## Eksterne lenker
*
Ernst Fritiof Lönegren

**Ernst Fritiof Lönegren** (født 15. juli 1862, død 18. oktober 1937) var en svensk biskop, forfatter og salmedikter. Han begynte å studere i Lund i 1881 og ble ordinert i 1887, og ble samme år fengselsprest i Linköping. Han ble senere kyrkoherde i Öved i Lund stift, forstander for diakonianstalten i Stockholm og hoffprest. Han ble foreslått som biskop av Linköping i 1908, og ble valgt til biskop av Härnösand i 1909. 

Lönegren skrev i flere tidsskrifter og gav ut bladet «Olivebladet» mellom 1899 og 1909. Han skrev også flere bøker.

Lönegren har skrevet salmen «Din kjærleik, Jesus, evig er» som står i *[[Norsk Salmebok (1985)|Norsk Salmebok]]*.

## Utgivelser
* *Förstår du hvad du läser? Liten bibelnyckel för gammal och ung* (1897)
* *Minneskrift till svenska diakonissanstaltens femtioårsjubileum* (1901)
* *Luthers kyrka och kärlekens gärningar* (1902)
* *Hur man blir diakonissa* (1908)

## Referanser


## Eksterne lenker
* Oppføring i Nordisk familjebok
Kunståret 1441

**Kunståret 1441** er en oversikt over hendelser, fødte og avdøde kunstnerpersonligheter i 1441.

## Hendelser
* ca: 1440: Luca della Robbia finner opp nye teknikker innen bruken av terrakotta til skulpurer.

## Malerier
* 1441-1447: Fra Filippo Lippi maler *[[Kroningen av jomfruen (Filippo Lippi)|Kroningen av jomfruen]]* (Incoronazione Maringhi)
* 1440-1445: Fra Filippo Lippi maler Bebudelse med to knelende givere
* ca. 1440: Fra Angelico - San Marco fresker 
* ca. 1440: Jean Fouquet - *Portrett av pave [[Eugen IV]]* 
* ca. 1440: Sassetta - *Møtet mellom de hellige Antonius og Paulus* 
* ca. 1440: Paolo Uccello - fresker i korsgangene til Basilica di Santa Maria Novella i Firenze  
* ca. 1440: Pisanello - *«Sankt Eustachius visjon»* National Gallery, London
* 1436-1449: Pisanello - *[[Portrett av prinsesse (Pisanello)|Portrett av prinsesse]]* (Ritratto di principessa estense) 
## Fødsler
* 9. februar: Ali-Shir Nava'i – sentralasiatisk politiker, mystiker, lingvist, kunstmaler og poet (død 1501)
* Liberale da Verona - italiensk maler i renessansen som hovedsakelig arbeidet i Verona (død 1526)
* ca. 1440: Jacopo de' Barbari - italiensk maler og grafiker (død 1516)
* ca. 1440: Giovanni Dalmata – billedhugger fra Dalmatia (død ca. 1514)
* ca. 1440: Dionisius –russisk ikonmaler, den fremste innen for Moskvaskoleretningen (død 1502)
* ca. 1440: Fiorenzo di Lorenzo - italiensk maler som tilhørte den umbriske skolen (død 1522)
* ca. 1440: Ludwig Schongauer - tysk kunstmaler (død 1494)
* ca. 1440: Hugo van der Goes - flamsk kunstmaler (død 1482)
* ca. 1440: Bartolomé Bermejo - spansk kunstmaler som anvendte nederlandske malerteknikker (død ca. 1498)
* ca. 1440: Vittorio Crivelli - italiensk kunstmaler (død 1501-1502)
* ca. 1440: Fernando Gallego - spansk kunstmaler som var lært opp med gotiske stilen (død 1507)
* 1440-1445: Colijn de Coter - tidlig nederlandsk kunstmaler som hovedsakelig malte alterstykker (død 1522-1532)

## Dødsfall
* Jan van Eyck, flamsk kunstmaler -tidlig nederlandsk maler som arbeidet i Brugge og ansatt for å være en av de beste nordeuropeiske i det 15. århundre (født 1385)
* ca. 1440: Cennino D'Andrea Cennini, italiensk kunstmaler under den Florentinske replublikken (født ca. 1370)
Gertrud Vasegaard

**Gertrud Vasegaard** (født 23. februar 1913 i Rønne, død 7. juli 2007 på Frederiksberg) var en dansk keramiker. 

Hun var tilknyttet Bing & Grøndahls porselensfabrikk, 1945–48, fast ansatt 1949–59; tilknyttet Den Kongelige Porcelænsfabrik 1959–62, 1973–75.

## Priser og utmerkelser i utvalg
* Ole Haslunds Kunstnerfond 1943
* Tagea Brandts Rejselegat 1956 
* Eckersbergmedaljen 1963
* C.L. Davids legat 1964 og 1991 
* Statens Kunstfond, livsvarig ytelse 1971 
* Danmarks Nationalbanks Jubilæumsfond  1976, 1990 (æreslegat) og 1994-95 
* Thorvald Bindesbøll-medaljen 1981 
* C.F. Hansen-medaljen 1992

## Teserviset fra 1956
Vasegaards teservise fra 1956 er tatt opp i den danske Kulturkanonen. Serviset består av åtte deler; med runde kopper, firkantet eske, sekskantet tekanne  og et åttekantet kakefat. Det ble fremstilt av Bing og Grøndahl.
Teserviset er utstilt på Det danske Kunstindustrimuseum i Bredgade 68.

## Referanser

 


## Kilder
Anatholios

**Anatholios** er en salmedikter som blir oppgitt som forfatter av salmen «Tårnhøye bølger går langt ifra havn» som er blitt gjort kjent av John Mason Neale som er den som oppgir Anatholios som kilde. Ordet kan være en henvisning til det greske ordet *anatole* som er gresk og betyr soloppgang, men som også var en betegnelse på Lilleasia. Ordet kan altså også være en henvisning til området salmen eller forfatteren av salmen kom fra.

Anatholios er representert i *[[Norsk Salmebok (1985)|Norsk Salmebok]]* og *[[Norsk salmebok 2013]]*.

## Litteratur
*Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0 Side 13.